จนกระทั่ง 1 ในผู้ต้องหาซึ่งทราบชื่อภายหลังคือนายขวัญชัย สำลี อายุ 26 ปี เปิดประตูออกมา เจ้าหน้าที่แสดงตัวเข้าจับกุม เป็นจังหวะเดียวกับผู้ต้องหาที่อยู่ในห้องเปิดประตูตามออกมา นายขวัญชัยจึงตะโกนบอกพรรคพวกทำให้ผู้ต้องหาที่เหลือปิดประตูล็อกเจ้าหน้าที่ ตร.พยายามเรียกให้เปิดห้อง แต่ก็ไม่มีเสียงตอบรับ สักพักได้ยินเสียงเปิดประตูเลื่อนด้านหลัง และเสียงกดชักโครก จากนั้นผู้ที่อยู่ด้านในจึงยอมเปิดประตูให้เจ้าหน้าที่เข้าไปตรวจสอบพบผู้ต้องหา 2 รายคือนายสุรศักดิ์ นิพัทธ์ อายุ 24 ปี และนางสาวบุญตา ขำเกตุ อายุ 22 ปี เจ้าของห้องท่าทีลุกลนมีพิรุธ ตรวจค้นพบอุปกรณ์การเสพยาบ้า และขวดเบียร์เกลื่อนไปทั่วห้อง ในห้องยังมีควันและกลิ่นยาบ้าคละคลุ้ง ภายในชักโครกพบถุงยาบ้าสีฟ้า 2 ถุงและเศษยาบ้าจำนวนหนึ่ง
ผู้ต้องหาในห้องท่าทีลุกลนมีพิรุธคือใคร 
สุรศักดิ์ นิพัทธ์